Se eller gense den direkte sending fra Uhrehøje Plantage, hvor holdet bag ”Ud ad døren” er taget på skovtur efter spiselige planter med naturvejleder Karin Winther.

Mælkebøtter, korsknap, tidsler og gran. I denne uges udgave af ”Ud ad døren” får holdet smagt på lidt af hvert fra den nordjyske natur. Sammen med naturvejleder i Vesthimmerlands Kommune, Karin Winther, er vært Malthe Birger Jensen taget i Uhrehøje Plantage for at lede efter urter og andre spiselige planter, som man kan bruge i sin mad. I programmet her bliver du klogere på, hvilke planter du kan tage med hjem og bruge i køkkenet, og hvilke regler der gælder, når man sanker i den nordjyske natur. Og der er masser af muligheder for at finde planter, man kan jonglere med i sit daglige køkken – lige uden for døren i naturen. De spiselige planter kan for manges vedkommende findes ganske gratis næsten lige udenfor køkkenvinduet. Og det er blevet populært at sanke. For eksempel har mange gourmetkokke i dag fokus på de helt lokale råvarer og deres muligheder i køkkenet. Programmet om sankning er en del af serien ”Ud ad døren”, hvor vært Malthe Birger Jensen tager ud og undersøger forskellige udendørs aktiviteter, man kan foretage sig i det nordjyske med familie og venner. ”Ud ad døren” har tidligere været ved Løgstør for at lede efter spiselige ting under vandoverfladen i Limfjorden. Se det program nedenfor.